Bouverie Street

Bouverie Street er ei gate i City of London, anlagt i 1799, og er ei tverrgate mellom Fleet Street og Tudor Street, og fortsetter videre ned til Themsen som Temple Avenue. 

På 1900-tallet var Bouverie Street ei av Londons viktigste avisgater ved siden av Fleet Street, med redaksjoner for blant annet Daily News, News ChronicleLiberal Democrat News, 15. oktober 2010 og Daily Mirror. Det første trykkeriet i Bouverie Street ble satt opp av skotten James Moyes allerede i 1824. 

I nr. 30-32 lå fra 1892 den siden så beryktede skandaleavisen News of the World inntil avisen ble nedlagt i 2011. Fra 1969 også sensasjonsavisa The Sun, begge eid av Rupert Murdoch. I samme gård holdt også arbeiderpartiavisa Daily Herald til, som gikk inn i 1964. Under bygningen, som i dag er ombygd til andre formål, ligger hvelvene av det for lengst forsvunne karmelitterklosteret Whitefriars. Stedet var også lokaliseringen til vittighetsmagasinet Punch fram til 1990-tallet og for en del tiår også Lutterworth Press, én av Storbritannias eldste uavhengige utgivere.

Gatens navn, Bouverie Street, kommer fra områdets tidligere landeier, Pleydell-Bouverie, jarlene av Radnor. Smith, A. (1970): Dictionary of City of London Street Names. David & Charles. ISBN 0-7153-4880-9, s. 27

 Referanser 

 Litteratur 
 Weinreb, Ben et al. (2008): «Bouverie Street» i: The London Encyclopaedia (3. utg.). Macmillan. , s. 84

 Eksterne lenker 


Kategori:Londons gater og plasser
Kategori:City of London